Crnogorska Wikipedija
<s>Crnogorska Wikipedija, probno izdanje slobodne internetske enciklopedije Wikipedije na crnogorskom jeziku.</s><s>Provizorno pokrenuta 13.</s><s>XII. 2017. na Wikimedia Incubatoru od korisnika StevenJ81, jedna je od četiriju izdanja na standardnim varijetetima srpskohrvatskoga, uz bosansku, hrvatsku i srpsku Wikipediju.</s><s>Prvu, početnu stranicu izradio je 17.</s><s>XII. korisnik Lujki, a prvi članak, »Podgorica«, započeo je 19.</s><s>XII. korisnik Katxis, preuzevši sadržaj sa slobodne enciklopedije Montenegrowiki.</s><s>Do kraja decembra 2017. brojila je oko 200 članaka, pretežno s temama o Crnoj Gori.</s><s>Očekivalo se da će testni period rada u okviru Incubatora biti okončan u 2018. nakon što se enciklopedijski projekt formira u nužnim dijelovima.</s>

<s>Posljednja diskusija je otvorena nedugo nakon što je crnogorski dobio svoju ISO 639-2 i -3 jezičnu oznaku [cnr], 8. decembra 2017.</s><s>Neki od protivnih glasova otvaranju ovog izdanja Wikipedije navode da se daljnja raspodjela projekata zasniva na politici i pristrasnosti, te da ostale tri Wikipedije standardnih varijeteta ne bi postojale da su pravljene po ažurnim pravilima.</s><s>Glasovi podrške se zasnivaju na posebnostima crnogorske varijante, kao što su nešto veća prisutnost ijekavice i dva sopstvena slova.</s>

<s>Vidi još 
 srpskohrvatska Wikipedija
 bosanska Wikipedija
 hrvatska Wikipedija
 srpska Wikipedija</s>

<s>Izvori</s>

<s>Eksterni linkovi 
 crnogorska Wikipedia na Wikimedia Incubatoru
 Meta-Wiki: Prijedlozi za nove jezike (WP crnogorski 1, 2, 3, 4 i 5)</s>

<s>Wikipedije na raznim jezicima
Srpskohrvatski jezik
Wikipedija</s>

